钦定古今图书集成/明伦汇编/官常典/第133卷 > 魏
## 钦定古今图书集成/明伦汇编/官常典/第133卷 > 魏

### 文帝黄初元年十一月癸酉以汉诸侯王为崇德侯列侯为关中侯封爵增位各有差

按：《三国志魏文帝本纪》云云。

黄初二年春，分三公户邑，封其子弟为列国。秋，封孙
权为吴王。

按《三国志魏文帝本纪》：黄初二年“春正月辛巳，分三
公户邑，封子弟各一人为列侯。秋八月丁巳，使太常
邢贞持节拜权为大将军，封吴王，加九锡。”

黄初三年，诏“后族之家不得横受茅土之爵。”

按《三国志魏文帝本纪》：三年“秋九月甲午，诏曰：‘夫妇
人与政，乱之本也。自今以后，群臣不得奏事太后，后
族之家不得当辅政之任，又不得横受茅土之爵。以
此诏传后世，若有背违，天下共诛之’。”

黄初四年，论征孙权功，进爵增户。

按《三国志魏文帝本纪》：“四年秋八月辛未，东巡，论征
孙权功，诸将已下进爵增户各有差。”

### 明帝太和二年夏四月乙巳论讨诸葛亮功封爵增邑各有差

按：《三国志魏明帝本纪》云云。

太和五年以诸葛亮退走封爵增位有差。

按：《三国志魏明帝本纪》：“太和五年春三月，诸葛亮寇
天水，诏大将军司马宣王拒之。秋七月丙子，以亮退
走，封爵、增位各有差。”

按《晋书宣帝本纪》：太和五年，诸葛亮寇天水，围将军
贾嗣、魏平于祁山。天子曰：“西方有事，非君莫可付者。”
乃使帝西屯长安，都督雍梁二州诸军事，统车骑将
军张郃、后将军费曜、征蜀护军戴凌、雍州刺史郭淮
等讨亮。张郃劝帝分军住雍，郿为后镇。帝曰：“料前军
独能当之者，将军言是也。若不能当，而分为前后，此
楚之三军所以为《黥布禽》也。”遂进军渝糜。亮闻大军
且至，乃自帅众将芟上邽之麦。诸将皆惧。帝曰：“亮虑
多决少，必安营自固，然后芟麦，吾得二日兼行足矣。”
于是卷甲晨夜赴之。亮望尘而遁。帝曰：“吾倍道疲劳，
此晓兵者之所贪也。亮不敢据渭水，此易与耳。”进次
汉阳，与亮相遇。帝列阵以待之，使将《牛金》轻骑饵之，
兵才接而亮退，追至祁山，亮屯卤城，据南北二山，断
水为重围。帝攻拔其围，亮宵遁，追击破之，俘斩万计。
天子使使者劳军，增封邑。

### 青龙元年封公孙渊乐浪公

按：《三国志魏明帝本纪》：青龙元年：“冬十二月，公孙渊
斩送孙权所遣使张弥、许晏首，以渊为大司马、乐浪
公。”

屯渭南，司马宣王率诸军拒之。五月，孙权入居巢湖
口，向合肥新城，又遣将陆议、孙韶各将万馀人入淮
沔。六月，征东将军满宠进军拒之。宠欲拔新城守，致
贼寿春。帝不听，敕诸将坚守，将自往征之。秋七月，帝
亲御龙舟”东征。权攻新城，将军张颖等拒守力战。帝
军未至数百里，权遁走，议、韶等亦退。群臣以为大将
军方与诸葛亮相持未解，车驾可西幸长安。帝曰：“权
走，亮胆破，大将军以制之，吾无忧矣。”遂进军幸寿春。
录诸将功，封赏各有差。

### 景初二年增封司马懿等爵邑

按：《三国志魏明帝本纪》：“景初二年冬十一月，录讨公
孙渊功，太尉、宣王以下，增邑封爵各有差。”

### 齐王正始九年孙资刘放卫臻各逊位以侯就第位特进

按《三国志魏齐王本纪》：正始九年“春二月，卫将军、中
书令孙资，癸巳，骠骑将军、中书监刘放，三月甲午，司
徒卫臻各逊位，以侯就第，位特进。”

### 嘉平元年司马懿奏免曹爽等以侯就第

按：《三国志魏齐王本纪》：“嘉平元年春正月，太傅司马
宣王奏免大将军曹爽，爽弟中领军羲、武卫将军训、
散骑常侍彦官，以侯就第。”

嘉平五年，追封郭修长乐乡侯，使其子袭爵。

按《三国志魏齐王本纪》，五年秋八月诏曰：“故中郎西
平郭修，砥节砺行，秉心不回。乃者蜀将姜维寇钞修
郡，为所执略。往岁伪大将军费祎，驱率群众，阴图窥
𨵦，道经汉寿，请会众宾，修于广坐之中，手刃击祎，勇
过聂政，功逾介子，可谓杀身成仁，释生取义者矣。夫
追加褒宠，所以表扬忠义；祚及后引，所以奖劝将来。”
其追封修为长乐乡侯，食邑千户，谥曰“威侯。子袭爵，
加拜奉车都尉，赐银千鉼，绢千匹，以光宠存亡，永垂
来世焉。”

嘉平六年，追赐刘整、郑像关中侯，使其子袭爵。
按《三国志魏齐王本纪》：六年春二月己丑，镇东将军
毋丘俭言：“昔诸葛恪围合肥新城，城中遣士刘整出
围传消息，为贼所得。考问所传，语整曰：‘诸葛公欲活
汝，汝可具服’。整骂曰：‘死狗！此何言也！我当必死为魏
国鬼，不求苟活，逐汝去也。欲杀我者，便速杀之。终无
他辞’。”又遣士郑像出城传消息，或以语恪，恪遣马骑
寻围迹索得像还四五人的头面，缚将绕城，表敕语
像，使大呼言：“大军已还洛，不如早降。”像不从其言，更
大呼城中曰：“大军近在围外，壮士弩力。”贼以刀筑其
口，使不得言。像遂大呼，令城中闻知，整像为兵，能守
义执节，子弟宜有差异。诏曰：“夫显爵所以褒元功，重
赏所以宠烈士。整、像召募通使，越蹈重围，冒突白刃，
轻身守信，不幸见获，抗节弥厉。扬六军之大势，安城
守之惧心，临难不顾，毕志传命。昔解杨执楚，有陨无
贰；齐路中大夫，以死成命。方之整、像，所不能加。今追
赐整、像爵关中侯，各除士名。使子袭爵如部曲将死
事科。”

### 高贵乡公正元元年冬十月甲辰命有司论废立定策功封爵增邑进位班赐各有差

按《三国志魏高贵乡公本纪》云云。

### 甘露二年进庞会为乡侯封路蕃为亭侯孙壹为吴侯

按《三国志魏高贵乡公本纪》：“甘露二年夏五月己卯，
诏曰：‘诸葛诞造构逆乱，迫胁忠义，平寇将军临渭亭
侯庞会，骑督偏将军路蕃，各将左右，斩门突出，忠壮
勇烈，所宜加异。其进会爵乡侯，蕃封亭侯。六月乙巳，
诏吴使持节都督夏口诸军事、镇军将军沙羡侯孙
壹，贼之枝属，位为上将，畏天知命，深鉴祸福，翻然举
众，远归大国，虽微子去殷，乐毅遁燕，无以加之。其以
壹为侍中、车骑将军、假节、交州牧、吴侯，开府辟召，仪
同三司，依古侯伯八命之礼，衮冕赤舄，事从丰厚’。”
甘露三年夏六月辛卯，大论《淮南》之功，封爵行赏各
有差。

按《三国志魏高贵乡公本纪》云云。

### 陈留王景元元年封司马昭晋公

按：《三国志魏高贵乡公本纪》，甘露三年夏五月，命大
将军司马文王为相国，封晋公，食邑八郡，加之九锡。
文王前后九让乃止。五年夏四月，诏有司率遵前命，
复进大将军司马文王位为相国，封晋公，加九锡。五
月己丑，高贵乡公卒。辛卯，群公奏太后曰：“殿下圣德
光隆，宁济六合，而犹称令，与藩国同。诸自今殿下令”
书皆称诏制，如先代故事。癸卯，大将军固让相国晋
公九锡之宠，太后诏曰：“夫有功不隐《周易》大义，成人
之美，古贤所尚。今听所执，出表示外，以章公之谦光
焉。”按《陈留王本纪》，景元元年夏六月丙辰，进大将
军司马文王位为相国，封晋公，增封二郡，并前满十，
加九锡之礼，一如前奏。诸群从子弟，其未有侯者皆
封亭侯，赐钱千万，帛万匹。文王固让乃止。二年秋八月甲寅，复命大将军进爵晋公，加位相国，备礼崇锡，
一如前诏，又固辞乃止。四年春二月，复命大将军进
位，爵赐一如前诏，又固辞乃止。冬十月甲寅，复命大
将军进位，爵赐一如前诏。

### 咸熙元年晋公司马昭进封王奏复五等爵诏封夏侯和等为侯

按《三国志魏陈留王本纪》，咸熙元年春三月己卯，进
晋公爵为王，封十郡并前二十。夏五月庚申，相国晋
王奏复五等爵。癸未，追命舞阳宣文侯为晋宣王，舞
阳忠武侯为晋景王。六月，镇西将军卫瓘上雍州兵，
于成都县获璧玉印各一。印文似“成信”字，依周成王
归禾之义，宣示百官，藏于相国府。八月庚寅，命中抚
军司马炎副贰相国事，以同鲁公拜后之义。癸巳，诏
曰：“前逆臣锺会，构造反乱，聚集征行将士，劫以兵威，
始吐奸谋，发言桀逆，逼胁众人，皆使下议，仓卒之际，
莫不惊慑。相国左司马夏侯和、骑士曹属朱抚，时使
在成都，中领军司马贾辅、郎中羊琇各参会军事。和、
琇、抚皆抗节不挠，拒会凶言，临危不”顾，词指正烈。辅
语散将王起，说会奸逆凶暴，欲尽杀将士。又云：“相国
已率三十万众西行讨会，欲以称张形势，感激众心。
起出以辅言宣语诸军，遂使将士益怀奋励，宜加显
宠，以彰忠义。其进和辅爵为乡侯，琇抚爵关内侯。起
宣传辅言，告令将士，所宜赏异。其以起为部曲将。”九
月辛未，诏曰：“吴贼政刑暴虐，赋敛无极”，孙休遣使邓
句敕交阯太守，锁送其民，发以为兵。吴将吕兴，因民
心愤怒，又承王师平定巴、蜀，即纠合豪杰，诛除句等，
驱逐太守长吏，抚和吏民，以待国命。九真、日南郡闻
兴去逆即顺，亦齐心响应，与兴协同。兴移书日南州
郡，开示大计，兵临合浦，告以祸福。遣都尉唐谱等诣
进乘县，因南中都督护军霍弋上表自陈。又交阯将
吏各上表，言“兴创造事业，大小承命。郡有山寇，入连
诸郡，惧其计异，各有携贰。权时之宜，以兴为督交阯
诸军事、上大将军、定安县侯，乞赐褒奖，以慰边荒。乃
心款诚，形于辞旨。昔仪父朝鲁，《春秋》所美；窦融归汉，
待以殊礼。今国威远震，抚怀六合，方包举殊裔，混一
四表。兴首向王化，举众稽服，万里驰义，请吏帅职，宜
加宠遇，崇其爵位。既使兴等怀忠感悦，远人闻之，必
皆竞劝。其以兴为使持节、都督交州诸军事、南中大
将军，封定安县侯，得以便宜从事，先行后上。”策命未
至，兴为下人所杀。冬，十月，丁亥，诏曰：“昔圣帝明王，静
乱济世，保大定功，文武殊”涂，勋烈同归。是故或舞干
戚以训不庭，或陈师旅以威暴慢。至于爱民全国，康
惠庶类，必先修文教，示之轨仪，不得已然后用兵，此
盛德之所同也。往者季汉分崩，九土颠覆，刘备、孙权
乘间作祸；三祖绥宁中夏，日不暇给，遂使遗寇僭逆
历世。幸赖宗庙威灵，宰辅忠武，爰发四方，拓定庸、蜀，
役不浃时，一征而克。自顷江表衰弊，政刑荒暗，巴、汉
平定，孤危无援，交、荆、扬、越，靡然向风。今交阯伪将吕
兴已帅三郡，万里归命；武陵邑侯相严等纠合五县，
请为臣妾；豫章、庐陵山民举众叛吴，以“助北将军”为
号。又孙休病死，主帅改易，国内乖违，人各有心。伪将
施绩，贼之名臣，怀疑自猜，深见忌恶，众叛亲离，“莫有
固志，自古及今，未有亡征若此之甚。若六军震曜，南
临江汉、吴会之域，必扶老携幼，以迎王师，必然之理
也。然兴动大众，犹有劳费，宜告喻威德，开示仁信，使
知顺附和同之利。相国参军事徐绍，水曹掾孙彧，昔
在寿春，并见虏获。绍本伪南陵督，才质开壮，彧孙权
支属，忠良见事。其遣绍南还，以彧为副，宣扬国命，告
喻吴人，诸所示语，皆以事实，若其觉悟，不损征伐之
计，盖庙胜长筭，自古之道也。其以绍兼散骑常侍，加
奉车都尉，封都亭侯；彧兼给事黄门侍郎，赐爵关内
侯。绍等所赐妾及男女家人在此者，悉听自随，以明
国恩，不必使还，以开广大信。”丙午，命抚军大将军新
昌乡侯炎为晋《世子》。

咸熙二年，赐张倚爵关内侯，进晋王车服仪秩。王薨，
以太子炎袭位。

按《三国志魏陈留王本纪》：“二年春二月庚戌，以虎贲
张修昔于成都驰马至诸营，言锺会反逆，以至没身。
赐修弟倚爵关内侯。夏五月，命晋王冕十有二旒，建
天子旌旗，出警入跸，乘金根车六马，备五时副车，置
旄头云䍐，乐舞八佾，设锺虡宫县。进王妃为王后，世
子为太子，王子、王女、王孙爵命之号如旧仪。秋八月”
辛卯，相国、晋王薨。壬辰，晋太子炎绍封袭位，总百揆，
备物典册，一皆如前。